**Φύλλο Εργασίας Γυμνασίου: ΚΑΡΙΕΡΑ ΣΤΗ ΝΑΥΤΙΛΙΑ**

(Ο/Η εκπαιδευτικός δύναται να επιλέξει τις πιο κατάλληλες δραστηριότητες για το μαθησιακό επίπεδο και την ηλικία των μαθητών/τριών και σύμφωνα με το χρονικό περιορισμό των 45 λεπτών.)

**Προσομοίωση συνέντευξης**:

**Οδηγίες για τη Δραστηριότητα**

1. Χωριστείτε σε ομάδες τριών (3) έως τεσσάρων (4) ατόμων.
2. Επιλέξτε ποιος/α θα είναι ο/η συνεντευξιαστής και ποιοι οι συνεντευξιαζόμενοι/ες. Ο ρόλος του/της συνεντευξιαστή μπορεί να εναλλάσσεται μετά από κάθε γύρο.
3. Ο/Η συνεντευξιαστής θα κάνει ερωτήσεις στους συνεντευξιαζόμενους, οι οποίες θα σχετίζονται με μια ναυτιλιακή ειδικότητα γραφείου
4. Οι συνεντευξιαζόμενοι/ες πρέπει να απαντούν με σοβαρότητα, σαν να βρίσκονται σε πραγματική συνέντευξη.

Μέρος 1: Προετοιμασία

* Ο/Η συνεντευξιαστής πρέπει να επιλέξει μια ειδικότητα (π.χ. λογιστής, τεχνικός, υπεύθυνος ανθρώπινου δυναμικού, υπέυθυνος marketing, υπεύθυνος operations) και να καταγράψει τουλάχιστον πέντε (5) ερωτήσεις που θα κάνει στους υποψηφίους.
* Μερικές ιδέες για ερωτήσεις:
  1. Πείτε μας λίγα λόγια για τον εαυτό σας.
  2. Γιατί θέλετε να εργαστείτε σε αυτόν τον τομέα;
  3. Ποια είναι τα δυνατά σας σημεία;
  4. Περιγράψτε μια δύσκολη κατάσταση που αντιμετωπίσατε και πώς τη λύσατε.
  5. Πού βλέπετε τον εαυτό σας σε πέντε (5) χρόνια;

Μέρος 2: Διεξαγωγή της Συνέντευξης

* Ο/Η συνεντευξιαστής ξεκινάει κάνοντας τις ερωτήσεις σε κάθε υποψήφιο/α, έναν-έναν.
* Οι συνεντευξιαζόμενοι/ες απαντούν στις ερωτήσεις με τη σειρά τους.
* Οι υπόλοιποι/ες μαθητές/τριες της ομάδας παρακολουθούν και σημειώνουν τις απαντήσεις, ώστε να δώσουν ανατροφοδότηση.

Μέρος 3: Ανατροφοδότηση  
Μετά τη συνέντευξη:

1. Ο/Η συνεντευξιαστής και οι παρατηρητές συζητούν τις απαντήσεις των συνεντευξιαζόμενων.
2. Αναλογιστείτε τα εξής:
   * Ποιος/α ήταν ο πιο πειστικός/η;
   * Ποιες ήταν οι πιο ενδιαφέρουσες ή ολοκληρωμένες απαντήσεις;
   * Πώς μπορούν οι απαντήσεις να βελτιωθούν;

**Για τον/την εκπαιδευτικό:**

**· Αξιολόγηση:**

o 25% Έρευνα και τεκμηρίωση

o 50% Παρουσίαση και επικοινωνία

o 25% Portfolio και επαγγελματικός σχεδιασμός