**Φύλλο Εργασίας Γυμνασίου: ΚΑΡΙΕΡΑ ΣΤΗ ΝΑΥΤΙΛΙΑ**

**Οργανόγραμμα Ναυτιλιακής Εταιρείας (Ξηρά)**

**Διοίκηση:** Κέντρο λήψης αποφάσεων. Η Διοίκηση διευθύνει και συντονίζει όλα τα τμήματα της εταιρείας.

**Τμήμα Ασφάλειας& Ποιότητας:** Είναι υπεύθυνο για την παρακολούθηση και το συντονισμό με τα άλλα τμήματα της εταιρείας, διασφαλίζοντας την ασφαλή και περιβαλλοντικά ορθή λειτουργία των πλοίων

**Νομικό Τμήμα**: Ασχολείται με θέματα ναυτικού δικαίου και επίλυσης διαφορών με τους ναυλωτές σύμφωνα με το ναυλοσύμφωνο.

**Τμήμα Ναυλώσεων**: Αναζήτηση φορτίων στην διεθνή ναυλαγορά

**Τμήμα Ελέγχου και Συμμόρφωσης**: Συναντάται μόνο στις εταιρείες που έχουν δεξαμενόπλοια. Αρμοδιότητα του τμήματος είναι να ελέγχουν οι επιθεωρητές του την καταλληλότητα των δεξαμενών να μεταφέρουν υγρά φορτία.

**Τεχνικό Τμήμα**: Επίβλεψη της καλής λειτουργίας του μηχανοστασίου και προγραμματισμός των επισκευών και δεξαμενισμών του πλοίου.

**Τμήμα Λειτουργικής Διαχείρισης**: Γνωρίζει πάντα την θέση του πλοίου όταν ταξιδεύει, προγραμματίζει την πετρέλευση του, την σωστή φόρτωση των φορτίων και ελέγχει την σωστή τήρηση των όρων του ναυλοσύμφωνου δίδοντας τις κατάλληλες οδηγίες στον πλοίαρχο.

**Τμήμα Προμηθειών**: Εφοδιασμός των πλοίων με τρόφιμα και κάθε είδους εφόδια και ανταλλακτικά.

**Τμήμα Πληρωμάτων**: Επιλογή των αξιωματικών και πληρωμάτων των πλοίων και επίλυση τυχόν προβλημάτων.

**Τμήμα Ανθρώπινου Δυναμικού**: Διαχείριση του ανθρώπινου δυναμικού που απασχολείται στα γραφεία της εταιρείας.

**Οικονομικό Τμήμα**: Έλεγχος εσόδων εξόδων. Εξόφληση οικονομικών υποχρεώσεων. Διαχείριση δανειακών υποχρεώσεων. Σύναψη δανείων.

**Τμήμα Ασφαλίσεων**: Ασχολείται με την ασφαλιστική κάλυψη κινδύνων του πλοίου, του φορτίου, του πληρώματος και τρίτων μερών.

**Τμήμα Πληροφορικής:** Προτείνει και εφαρμόζει διαδικασίες που διασφαλίζουν την αποτελεσματική χρήση της πληροφορικής για την καλύτερη δυνατή επικοινωνία πλοίου και γραφείου.

**Ειδικότητες που μπορούν να εργασθούν στη Ναυτιλία (Υπηρεσίες)**

**Ναυτιλιακός εξοπλισμός:** Κατασκευαστές, Προμηθευτές

**Οικονομικές Υπηρεσίες:** Οργανισμοί Ναυτιλιακής Χρηματοδότησης, Ορκωτοί λογιστές

**Εφοδιαστικά δίκτυα**

**Σύγχρονες τεχνολογίες:** Ψηφιοποίηση, Τεχνητή Νοημοσύνη

**Μεσιτικές Υπηρεσίες:** Μεσίτες πλοίων, Μεσίτες Ναυλώσεων, Μεσίτες ασφαλειών

**Εταιρείες διαχείρισης εμπορικών πλοίων**

**Διοικητικές Υπηρεσίες:** Νηογνόμωνες

**Γενικές Επισκευές Πλοίων:** Ναυπηγεία

**Λιμενικές Υπηρεσίες:** Ναυτιλιακοί πράκτορες, Εκτελωνιστές

**Νομικές/Ασφαλιστικές Υπηρεσίες:** Ναυτιλιακά Δικηγορικά Γραφεία, Ναυτιλιακά Ασφαλιστικά Γραφεία, Αλληλασφαλιστικοί Συνεταιρισμοί

**Οικονομικές Υπηρεσίες:** Οργανισμοί Ναυτιλιακής Χρηματοδότησης, Ορκωτοί λογιστές

**Εμπορικό Ναυτικό (Θάλασσα)**

**Τί είναι οι Ακαδημίες Εμπορικού Ναυτικού;**

Οι Ακαδημίες Εμπορικού Ναυτικού (Α.Ε.Ν.) είναι σχολές τριτοβάθμιας ανώτερης τεχνικής και επαγγελματικής εκπαίδευσης. Διοικητικά υπάγονται στο υπουργείο Ναυτιλίας και Νησιωτικής Πολιτικής ενώ την εποπτεία τους την έχει η Διεύθυνση Εκπαίδευσης Ναυτικών του Αρχηγείου Λιμενικού Σώματος της Ελληνικής ακτοφυλακής. Οι Ακαδημίες διαθέτουν δυο σχολές: Πλοιάρχων και Μηχανικών Εμπορικού Ναυτικού.

**Γιατί να γίνω Ναυτικός/Καπετάνιος-ισσα/Μηχανικός;**

* Σταθερή και αποδοτική εργασία
* Υψηλόμισθη εργασία παγκοσμίως
* Δυνατότητα διαρκούς εξέλιξης
* Υπερηφάνεια στην Παράδοση
* Βελτιωση προσωπικου πολιτιστικου επιπεδου
* Ταξίδια σε όλο τον κόσμο

**Η Ιεραρχία ενός πλοίου**

**Πλοίαρχος: Ο/Η «Διευθυντής/ρια» και «Οδηγός» του πλοίου**

**Κατάστρωμα**

**Υποπλοίαρχος:** Ο υποπλοίαρχος είναι ο δεύτερος στην ιεραρχία του πλοίου μετά τον πλοίαρχο. Είναι υπεύθυνος για τη διαχείριση του φορτίου, την ασφάλεια, τη συντήρηση του καταστρώματος και την οργάνωση του πληρώματος. Συνεργάζεται στενά με τον πλοίαρχο και αναλαμβάνει ηγετικό ρόλο στις καθημερινές λειτουργίες του πλοίου.

**Ανθυποπλοίαρχος:** Ο ανθυπολόιαρχος είναι ο τρίτος αξιωματικός του πλοίου, υπεύθυνος για την παρακολούθηση των καθημερινών εργασιών του καταστρώματος, τη διαχείριση των βαρδιών και τη συντήρηση του εξοπλισμού. Βοηθά τον υποπλοίαρχο και τον πλοίαρχο στη λειτουργία του πλοίου.

**Δόκιμος Πλοίαρχος:** Νέος ναυτικός σε εκπαίδευση, που μαθαίνει τη λειτουργία του πλοίου και τις διαδικασίες πλοήγησης υπό την καθοδήγηση ανώτερων αξιωματικών, με στόχο να αποκτήσει εμπειρία για να αναλάβει μελλοντικά θέση αξιωματικού καταστρώματος.

**Θαλαμηπόλος:** Υπεύθυνος για τη φροντίδα και την καθαριότητα του πλοίου, καθώς και για τη διαχείριση των προσωπικών αναγκών του πληρώματος και των επιβατών (αν υπάρχουν).

**Βοηθός Θαλαμηπόλου**

**Βοηθός Μαγείρου**

**Μηχανή**

**Α’ Μηχανικός:** Ο επικεφαλής μηχανικός, υπεύθυνος για το μηχανοστάσιο και τη διαχείριση των μηχανημάτων.

**Β’ Μηχανικός:** Υποστηρίζει τον Α' μηχανικό και αναλαμβάνει την καθημερινή συντήρηση και λειτουργία των μηχανών.

**Γ’ Μηχανικός:** Βοηθά στην παρακολούθηση και συντήρηση των μηχανημάτων και αναλαμβάνει διορθωτικές ενέργειες.

**Ηλεκτρολόγος:** Υπεύθυνος για τη συντήρηση και τη λειτουργία των ηλεκτρικών συστημάτων του πλοίου.

**Δόκιμος Μηχανικός:** Νέος ναυτικός που βρίσκεται σε εκπαίδευση και πρακτική άσκηση στο μηχανοστάσιο του πλοίου, μαθαίνοντας τη λειτουργία και τη συντήρηση των μηχανημάτων υπό την καθοδήγηση των ανώτερων μηχανικών, με στόχο να αποκτήσει εμπειρία για να προαχθεί σε αξιωματικό μηχανής.

**Αντλιωρός:** Υπεύθυνος για τη λειτουργία και συντήρηση των αντλιών του πλοίου, διασφαλίζοντας την καλή λειτουργία του συστήματος αποχέτευσης και του ελέγχου των υδάτων.